Tamariskowe rostliny

Tamariskowe rostliny (Tamaricaceae) su swójba w porjedźe (Caryophyllales) znutřka symjeńcow. Wustupuja w suchich kónčinach (pobrjohi, pusćiny a stepy) w Europje, Aziji a Africe. Někotre družiny su w aridnych kónčinach swěta, na př. USA, Mexiko, Argentinska a Awstralija neofyty  E. S. Natale, J. Gaskin, S. M. Zalba, M. Ceballos & H.E. Reinoso: Especies del género Tamarix (Tamaricaceae) invadiendo ambientes naturales y seminaturales en Argentina, in Bol. Soc. Argent. Bot., Volume 43, 1-2, Córdoba, 2008..

 Systematika 
Znutřka porjada Caryophyllales su Tamaricaceae najblišo z Frankeniaceae přiwuzne. Najprjedy buštej wobě swójbje k porjadej Violales Lindl. stajenej. Frankeniaceae z Tamaricaceae a Plumbaginaceae z Polygonaceae tworja přeco sotrowske skupiny a tutej wobě sotrowskej skupinje zhromadnje tworitej kladu. 

Prěnje wozjewjenje mjena swójby Tamaricaceae so je w 1821 wot Heinrich Friedrich Link w Enumeratio Plantarum Horti Regii Berolinensis Altera, 1, S. 291 stało. Často so jako prědnje wozjewjenje tež ta wot Friedrich Graf von Berchtold & JanSwatopluk Presl abo wot A.St.-Hil. jako Tamariscinae mjenuje. Synonymy za Tamaricaceae Link. su: Reaumuriaceae Ehrenberg ex Lindl. . Typusowy ród je Tamarix L.. Myrtama so druhdy pak do Myricaria pak Tamarix, a  Hololachna so druhdy do Reaumuria zarjadujetej.

W swójbje je pjeć rodow z něhdźe 90 hač 120 družinami  Zapisk při GRIN. :
 Hololachna Ehrenb.: Z jenož dwěmaj družinomaj.
 Hrjebjenčk (Myricaria Desv., Syn.: Tamaricaria Qaiser & Ali): Z něhdźe 13 družinami w Euraziji, z kotrychž dźesać w Chinskej. Centrum wšelakorosć na družinach je Qinhai-Tibet Plateau a mjezowace kónčiny. Yong Wang, Yifei Liu, Songbai Liu & Hongwen Huang: Molecular phylogeny of Myricaria (Tamaricaceae): implications for taxonomy and conservation in China, w Botanical Studies, 50, 2009, S. 343-352: PDF-Online. 
 Myrtama Ovcz. & Kinzik.: Z jeničkej družinu  Daoyuan Zhang, Yuan Zhang, John F. Gaskin & Zhiduan Chen: Systematic position of Myrtama Ovcz. & Kinz. based on morphological and nrDNA ITS sequence evidence w Chinese Science Bulletin, 2006. :
 Myrtama elegans (Royle) Ovcz. & Kinzik. (Syn.: Myricaria elegans Royle, Tamaricaria elegans (Royle) Qaiser & Ali)
 Reaumuria L. (Syn.: Eichwaldia Lebd.): Z něhdźe dwanaće družinami w Južnej Europje, Sewjernej Africe a Aziji. 
 Tamariska (Tamarix L., Syn.: Trichaurus Am.): Z něhdźe 90 družinami w Euraziji a Africe.

 Nóžki 

 Wotkazy 

Kategorija:Rostliny